cyanic-selkie/wikianc huggingface dataset:
Haile Selassie I. vun Ethiopien
Den Haile Selassie I. vun Ethiopien (op Amharesch: ቀዳማዊ ኃይለ ሥላሴ, Qädamawi Haylä Səllase, wuertwiertlech iwwersat „Muecht vun der Dräifaltegkeet, den Éischten“, gebuer den 23. Juli 1892 als Täfäri Mäkʷännən (ተፈሪ መኰንን) zu Edjersso, an der Provënz Hararghe (Ethiopien), a gestuerwen de 27. August 1975 zu Addis Abeba, war vun 1916 bis 1930 Regent vun Ethiopien a vun 1930 bis 1936 an duerno nees vun 1941 bis 1974 de leschte Keeser vun Abessinien.
Säin Herrschertitel war Neguse Negest („Kinnek vun de Kinneken“) an hie selwer huet sech den 225. Nofollger vum Kinnek Salomon genannt. Säi Prënzennumm war Lij-a Ras Täfäri Mäkonnen (ልጅ ራስ ተፈሪ መኰንን). Vun der Glawensrichtung vun de Rastafari hir, gëtt den Haile Selassie als de Messias veréiert.
Den Haile Selassie zu Lëtzebuerg
De 25. Mee 1924 war de Prënz op enger kuerzer Visitt zu Lëtzebuerg. Hie gouf vun zéng Persoune begleet, dorënner véier Kinneken, souwéi vum Lëtzebuerger Maurice Pescatore, dee wéi et schéngt dem Ras seng Rees an Europa initiéiert hat. De Pescatore hat nämlech grouss Betriber an Nordafrika an huet Kaffi an Ethiopien ugebaut. D'Delegatioun gouf mat de militäreschen Éieren empfaangen, a Presenz vum Prënz Felix a vun nationale grad wéi vun internationalen Autoritéiten.
Nidderwampech
Nidderwampech (lokal: Nidderwampich ; Wallounesch: Li Ptite Ombwè, La Ptite Ombwè ) ass eng Uertschaft an der Gemeng Wëntger.
Geographie
D'Uertschaft läit op enger Héicht vun ca. 418 Meter südwestlech vun Uewerwampech, westlech vu Schëmpech a knapps 2 km ëstlech vun der Belscher Grenz. Déi noost Uertschaft an der Belsch ass Bëndelt.
NGC 14
Den NGC 14 ass eng irregulär Galaxis am Stärebild Pegasus.
Entdeckung
D'Galaxis NGC 14 gouf den 18. September 1786 vum däitsch-britteschen Astronom Wilhelm Herschel entdeckt.
Nereus (Mythologie)
Den Nereus war an der griichescher Mythologie e Mieresgott, Jong vum Pontos an der Gaia; mat der Doris Papp vun den Nereiden. Hie konnt sech verwandelen a Viraussoe maachen, an ass vum Herakles gezwonge ginn him de Wee an de Gaart vun den Hesperiden ze verroden.
Alex Bonn
Den Alex Bonn, gebuer den 18. Juni 1908 an der Stad Lëtzebuerg, a gestuerwen de 27. Juni 2008, war e lëtzebuergesche Jurist.
De 17 Juli 1969 gouf hien als Member vum Staatsrot nominéiert. Den 20. Juni 1979 gouf hie Vizepresident an den 21. September 1979 President vun deem Gremium bis hien den 18. Juni 1980 seng Demissioun aus dem Staatsrot ginn huet.
Den Alex Bonn huet eng ganz Rëtsch juristesch Artikele geschriwwen, absënns iwwer d'Lëtzebuerger Constitutioun an d'Roll vum Staatsrot.
Lycée classique d'Echternach
De Lycée classique d'Echternach, kuerz LCE genannt, ass eng ëffentlech lëtzebuergesch Secondairesschoul zu Iechternach. Entgéint sengem Numm funktionéiert de Lycée net nëmmen als Classique, mä och als General.
De Lycée ass an der fréierer Iechternacher Abtei ënnerbruecht.
Historique
De Willibrord, Grënner vun der Iechternacher Abtei, hat schonn 697 / 698 eng Schoul an der Abtei gegrënnt, sou datt den Iechternacher Lycée gär als eelst Schoul vum Land bezeechent gëtt.
1841 gouf de Progymnase d'Echternach gegrënnt, aus deem mam Gesetz vum 23. Juli 1848 d'École moyenne et industrielle d'Echternach ginn ass. D'Reform vun 1869 huet de Progymnase nees retabléiert, deen dann de 17. Abrëll 1900 zum Gymnase d'Echternach ginn ass.
Duerch den Arrêté grand-ducal vum 30. Juni 1945 krut d'Schoul dunn den aktuellen Numm Lycée classique d'Echternach.
Ursprénglech nëmme fir Jongen accessibel, ass de Lycée zanter 1969 och fir Meedercher op.
Internat
Zur Schoul gehéiert och en Internat.
Canton de Saint-André-2
De Canton de Saint-André-2 ass eng franséisch administrativ Andeelung am Arrondissement Saint-Benoît, am Departement La Réunion.
Den Haaptuert ass Saint-André.
Canton de Tréguier
De Canton de Tréguier ass eng franséisch administrativ Andeelung am Arrondissement Lannion, am Departement Côtes-d'Armor an der Regioun Bretagne.
Nessos
Den Nessos war an der griichescher Mythologie ee vun den Kentauren. Hie war de Jong vum Ixion an der Nephele. Als ee vu wéinegen huet en de Kampf tëscht de Kentauren an de Laphithen op der Hochzäit vum Kinnek Peirithoos iwwerlieft.
Hien huet versicht d'Deianeira, déi zweet Fra vum Herakles z'entféieren an ass dowéinst vum Herakles mat engem décke Knëppel erschloe ginn; no enger anerer Iwwerliwwerung huet den Herakles e mat engem Fäil erschoss. Am Stierwen huet den Nessos der Deianeira gerode säi Blutt ze versuergen, fir domat dem Herakles säin Hiem ze dränken. Dat géif hir déi éiweg Léift vum Herakles sécheren. Wéi d'Deianeira awer dat gemaach huet, an dem Herakles dat preparéiert Hiem, dat sougenannten "Nessoshiem", ginn huet, ass den Herakles dorun zugronn gaangen.
Rëmeljen
Rëmeljen ass eng Uertschaft an der Gemeng Wëntger. Den Numm gëtt vun den Awunner ouni de Schluss-"n" ausgeschwat: "Rëmelje".
Virun der Gemengefusioun zur neier Gemeng Wëntger den 1. Januar 1977 huet d'Uertschaft zu der fréierer Gemeng Aasselbuer gehéiert.
Lambert Schlechter
No sengem Studium a Philosophie a Literatur zu Paräis an zu Nanzeg war de Lambert Schlechter Enseignant am Lycée fir Philosophie a franséisch Literatur.
Liewen a Karriär
Hie war och President vum Lëtzebuerger Schrëftstellerverband, vum Conseil national du livre a Vizepresident vun der lëtzebuergescher Sektioun vun Amnesty International. Hie war de Lëtzebuerger Vertrieder am Service international des droits de l'homme zu Genf.
De Lambert Schlechter kënnt aus enger Literaten- a Kënschtlerfamill. Säin Urgrousspapp ass den Theaterschauspiller an Dichter Walter Colling, säi Grousspapp de Schrëftsteller Demy Schlechter, säi Monni de Moler a Schrëftsteller Pe'l Schlechter, säi Papp den Theaterschauspiller a Radioanimateur Ger Schlechter, seng Sëschteren, d'Molerin a Sculptrice Lysiane Schlechter, an d'Theater- a Filmschauspillerin Annette Schlechter. Hie war mat der Theaterschauspillerin Christiane Wirtz (1950-1989) bestuet, mat däm hien dräi Kanner huet (Anne, Catherine [Kiki] a Paul), duerno, (1997-2006), mat der Choreographin Claire Lesbros.
Vun 2006 bis 2015 huet de Lambert Schlechter zu Eschweiler am Éislek gelieft, wou hien en Haus gelount hat, an deem hien op dräi Stäck seng Bibliothéik ageriicht hat. Bei engem Feier am Abrëll 2015 gouf e groussen Deel vum Haus an och vun der Biliothéik zerstéiert. ,
Skype
Skype ass eng gratis VoIP-Software mat proprietärem Protokoll dee vun der Firma Skype Technologies entwéckelt gouf a follgend Funktiounen ubitt:
Skype erlaabt et fir gratis vu Computer zu Computer iwwer den Internet ze telefonéieren, fir géint Bezuelung mat normale Telefonsnummeren a mat Handye ze kommunizéieren (SkypeOut) oder Telefonsgespréicher entgéint ze huelen (SkypeIn). Doriwwer eraus kënne Konferenzgespréicher iwwer Skype ofgewéckelt ginn.
Mathieu vun Arras
De Mathieu vun Arras, däitsch: Matthias von Arras, tschechesch: Matyáš z Arrasu; gebuer géint 1290 zu Arras a gestuerwen 1352 zu Prag, war e franséischen Architekt a Baumeeschter, Vertrieder vun der Héichgotik, dee virun allem a Béimen geschafft huet.
De Mathieu vun Arras war Architekt um Haff vum Poopst zu Avignon. Do gouf e vum Kinnek Jang de Blannen 1344, op Recommendatioun vum mieresche Maarkgrof a spéidere Keeser Karel IV. op Prag geruff, fir do d'Veitskathedral (Katedrála svatého Vítanach) nom Virbild vun de Kathedrale Saint-Just-et-Sain-Pasteur zu Narbonne an Notre-Dame zu Rodez ze bauen. Den 21. November 1344 gouf de Grondstee geluecht. De Mathieu huet 8 Joer laang, bis zu sengem Doud, d'Aarbechte geleet. An där Zäit gouf den ëstlechen Deel vum Chouer mat den Arkaden an de fënnef Kapelle ronderëm fäerdeg gebaut. No sengem Doud ass de Peter Parler 1356 mat den Aarbechte virugefuer.
1348 huet hien donieft ugefaangen, fir de Karel IV. d'Buerg Karlštejn ze bauen.
Vum Mathieu sinn och d'Pläng vun der Prager Karlsbréck, der Prager Neistad an der Kierch Notre-Dame vun Týn (Chrám Panny Marie před Týnem), op der Alstad-Plaz zu Prag.
Skype Technologies
Skype Technologies SARL ass eng Firma mat Sëtz zu Lëtzebuerg an duerch hire Programm Skype déi weltgréisst Internet-Telefonsgesellschaft. Si huet hiren Haaptsëtz zanter 2004 an de Rives de Clausen an der Stad Lëtzebuerg a bedreift Büroen an England an Estland.
Skype gouf am Joer 2003 vum Niklas Zennström zesumme mat dem Janus Friis zu Lëtzebuerg gegrënnt. Si ware virdrun duerch de Projet KaZaA bekannt ginn, deen eng Plattform fir Museksaustausch offréiert huet.
De 14. Oktober 2005 gouf Skype vun der Online-Stee-Enterprise eBay fir 4,1 Milliarden Dollar opkaaft.
Mira Craig
D'Mira Scherdin Craig, gebuer den 31. Juli 1982 zu Oslo, ass eng norwegesch-amerikanesch R&B-Sängerin.
Biographie
Am Alter vun zwielef Joer huet d'Mira Craig bei der norwegescher Televisiounsemissioun "Midt I Smørøyet" matgemaach, wou si der Whitney Houston hiert Lidd I wanna dance with somebody gesongen huet. Doroppshi gouf si vun de Produzenten direkt agestallt fir d'Emissioun ze moderéieren. Mat 15 Joer huet si ugefaangen, hir eege Lidder ze schreiwen, a mat 17 huet si d'Hannergrondstëmme vun der norwegescher Neo Soul-Sängerin Noora Noor gesongen.
Am Joer 2000 koum d'Mira Craig an d'Gespréich, nodeem de Rapper Wyclef Jean vun de Fugees si wärend dem Museksfestival "Quartfestivalen" mat op d'Bün geholl huet. Och den amerikanesche Rapper Snoop Dogg as 2005 um selwechte Festival mat hir opgetrueden, an huet zanterhier och e Lidd vum Mira Craig op senger Compilatioun Welcome to tha Chuuch: Da Album benotzt.
2006 huet d'Mira Craig hiren éischten Album "Mira Mira" verëffentlecht, dee sech an hirer Heemecht 25.000 Mol verkaaft huet a bis op d'Plaz 4 vun den Albumcharts geklommen ass. Déi éischt Single "Boogeyman" huet déi 6. Plaz an déi zweet Single "Headhunted" déi 12. Plaz an de Single-Charts erreecht. Am Januar ass d'Mira Craig bei "Alarm-prisen", enger norwegescher Musekspräisiwwerreechung als "Newcomer of The Year" ausgezeechent ginn.
Dat Joer drop gouf si vum bekannten amerikanesche Produzent Timbaland invitéiert, fir mat him an dem Rapper 50 Cent um Lidd "Come And Get Me" vum Album "Timbaland Presents Shock Value" ze schaffen, an si huet hiren zweeten Album "Tribal Dreams" mam Lidd "Leo" als éischt Single verëffentlecht.
2008 huet d'Mira Craig d'Lidd "Hold On Be Strong" fir d'Maria Haukaas Storeng geschriwwen, an domat de "Melodi Grand Prix" gewonnen; si hunn also däerfen Norwegen den 20. Mee bei der Halleffinall vum Eurovision Song Contest 2008 zu Belgrad vertrieden. D'Lidd gouf als 4. vun 19 Lidder an d'Finall de 24. Mee gewielt, wou et schlussendlech 184 Punkten an domat déi 5. Plaz erreecht huet.
Nieft hirer Aarbecht als Sängerin, Produzentin a Songwriterin designt a verkeeft d'Mira Craig och Sonnebrëller, Bijouen an huet mat Samsung an duerno mat Sony Ericsson Handyen entworf.
Crystal Cruises
D'Passagéier vun der Crystal-Linn si ronn 85% amerikanesch Bierger, d'Hallschent dovu kënnt aus Kalifornien.
Niobe
D'Niobe war an der griichescher Mythologie d'Duechter vum Tantalos an Dione. Si war d'Fra vum Amphion, dem Kinnek vun Theben. Well si sou houfreg iwwer hir 7 Jongen a 7 Duechtere war huet si d'Gëttin Leto verspott, déi just zwee Kanner, den Apollo an d'Artemis hat. Mä déi zwee hunn hir Mamm gerächt andeems s'all d'Kanner vun der Niobe ëmbruecht hunn. D'Niobe ass vun Trauer a Péng verstengert an als Fiels an hir lydesch Heemecht zeréck versat ginn.
Crystal Cruises
D'Crystal Schëffer goufe vun der Fachpress, Conde Nast Traveler als déi bescht Croisièresschëffer aklasséiert, aner Fachzäitschrëfte betruechte s'als Schëffer déi zu den 20 Top Schëffer an der Croisière Branche gehéieren. De Berlitz Guide bemängelt allerdéngs, datt se kee Single Sitting offréieren, dat heescht, datt Molzechten net an engem, mä a méi wéi engem Service zerwéiert ginn.
Flott
D'Crystal Symphony (gebaut 1995) ass dat klengst vun deene zwee leschten an huet Plaz fir 940 Passagéier. D'Crystal Serenity (gebaut 2003) huet eng Capacitéit vun 1.050 Passagéier an eng Equipage vu 650 Persounen.
D'Crystal Harmony ass 2005 aus der Flott verschwonnen. No Restauratiounsaarbechten ass et un eng aner Gesellschaft vun der Grupp transferéiert ginn a fiert elo ënner dem Numm Asuka II fir Asuka Cruises.
Zwergmammut
Den Zwergmammut (Mammuthus exilis) ass eng ausgestuerwen Aart aus der Famill vun den Elefanten. Si huet virun ongeféier 30.000 bis 12.000 Joer op de Kanalinsele vu Kalifornien gelieft. Den Numm huet se dohier, well se, wéi och den Insel-Grofuuss, deen haut nach do virkënnt, hir Kierpergréisst am Laf vun de Jore reduzéiert huet. Dëse Phenomeen vun der Evolutioun gëtt Inselverzwergung genannt, an ass dorop zeréckzeféieren, datt op Inselen de Kascht limitéiert ass.
Den Zwergmammut hat eng Héicht vu just 1,20 bis 1,80 Meter, am Verglach dozou waren aner Aarte vun der Gattung Mammut, wéi de Präriemammut, duebel sou grouss an e puermol méi schwéier.
Den Zwergmammut an der Literatur
2008 huet de Jérôme Netgen en Theaterstéck mam Titel Mammuthus exilis geschriwwen, dat an der Escher Kulturfabrik uropgeféiert gouf.
Flunitrazepam
Flunitrazepam gehéiert cheemesch gesinn zu de Benzodiazepinen an ass wäitleefeg Famill mam Diazepam, dat ënner der Handelsmark Valium® bekannt ass. Et gouf 1972 fir d'éischt bei Hoffmann–La Roche synthetiséiert. Flunitrazepam ass um Maart ënner Rohypnol®, Somnubene®, Somnibel® ze fannen.
Canton de Saint-André-3
De Canton de Saint-André-3 ass eng franséisch administrativ Andeelung am Arrondissement Saint-Benoît, am Departement La Réunion.
Den Haaptuert ass Saint-André.
Volker Zotz
De Volker Helmut Manfred Zotz, gebuer den 28. Oktober 1956 zu Landau in der Pfalz, ass en däitsch-éisträichesche Philosoph, deen zanter 1999 zu Lëtzebuerg wunnt a schafft. Hien huet virdrun a Japan gewunnt. Vun 1989 bis 1999 war den Zotz Professer op der Universitéit vu Kyoto.
Den Zotz huet zu Wien Philosophie a Geschicht studéiert, wouran hien 1986 promovéiert huet. (Dissertatiouns-Theema: “Zur Rezeption, Interpretation und Kritik des Buddhismus”, Patron: Prof. Dr. Kurt Rudolf Fischer) an huet sech op der Universitéit vu Saarbrécken habilitéiert.
Hien ass den Auteur vun enger ganzer Rei vu wëssenschaftlechen an och populärwëssenschaftleche Publikatiounen an de Beräicher vun der Philosophie (Buddhismus a verschidde Reliounen).
Hien ass och Professeur associé op der Universitéit Lëtzebuerg.
NGO
D'Ofkierzung NGO bezeechent:
Astronomesch Moosseenheeten
Astronomesch Moosseenheeten gi gebraucht, fir de spezifesche Fuerderunge vun der Astronomie gerecht ze ginn. Den Ausdrock soll net mat der "Astronomescher Eenheet" verwiesselt ginn, déi eng vun deene Moosseenheeten duerstellt.
Am Verglach zu den eis vertrauten (terrestreschen) Moosseenheete sinn d'Gréisstenuerdnungen an der Astronomie heefeg spréchwiertlech "astronomesch", an déi mënschlech Betruechtung fänkt un, ze versoen: D'Distanz vun eiser Sonn zu hirem nooste Stärennoper (Proxima Centauri) ass z. B. ronn 40 Billioune Kilometer, eis Sonn weit zirka 1,9891·1030 kg. Et kann een déi Wäerter zwar mat anere vergläichen, awer dobäi kënnt d'Gefill op, datt een déi Gréisstenuerdnung net verstoe kann.
Dofir ginn, fir eng einfach Vergläichsméiglechkeet ze kréien, an der Astronomie dacks Verbindungen zu bekannte Gréisste gebraucht.
Distanz
Dës Astronomesch Eenheete sinn am Internationalen Eenheetesystem net zougelooss. Trotzdeem gëlle s'an der Astronomie als onverzichtbar a gi weiderhi gebraucht.
(1) D'Vakuum-Liichtvitess bezitt sech op e siderescht Joer. D'Liicht leet dofir am Vakuum an enger (SI-)Sekonn e bëssi manner wéi eng Liichtsekonn zeréck.
Zäit
No enger astronomescher Konventioun gëtt een
D'Zäitangab mat ′ an ″ ass net üblech, fir eng Verwiesselung mat dem Stonnemooss z'ënnerdrécken.
Wénkel am Zäitmooss (Stonnemooss)
D'Duerstellungen an  sinn dobäi gläichbedeitend.
(1) Heibäi ass ze beuechten, wat fir een astronomeschen Dag gebraucht gëtt: Sou gëtt d'Stärenzäit op de Stärendag bezunn, an entspriechend déi aner Zäiteenheeten. D'Angabe bezéie sech op äerdbezunne Koordinaten. Am Allgemenge gëllt:
Leeschtung
Et gëtt weiderhin d'Konventioun, fir bestëmmt Leeschtungen doduerch z'erklären, datt ee se z. B. mat der Stralungsleeschtung vun der Sonn, enger ganzer Galaxis oder vum ganzen Universum vergläicht.
D'Sonneliichtkraaft ass definéiert als
Hellegkeet
Déi visuell Hellegkeet (Gréisstenklass oder magnitudo m) definéiert sech allgemeng mat I1,2 Stralungsintensitéit (Energie pro Zäit a Fläch a Js−1m−2 = Wm−2). Dat ass eng reng Vergläichsmooss, dofir brauch eng normal Mooss:
Taifun Cobra
Den Taifun Cobra war en tropeschen Zyklon, deen den 18. Dezember 1944, an der Zäit vum Zweete Weltkrich der Task Force 38 vun der US-Pazifikflott ënner dem Admirol Halsey eng ronn 200 Séimeilen ëstlech vun de Philippinnen schwéiere Schued gemaach huet. Am Stuerm sinn dräi Zerstéierer gekentert, a vill aner Schëffer goufe beschiedegt.
Vun de Besatzunge goufen 80 Mann blesséiert, an et koumen der 790 ëm d'Liewen.
Canton de La Roche-Derrien
De Canton de La Roche-Derrien ass eng fréier franséisch administrativ Andeelung am Arrondissement Lannion, am Departement Côtes-d'Armor an der Regioun Bretagne. Bei der Kantonalreform vun 2014 gouf de Kanton ofgeschaaft.
Geierpärelhong
D'Geierpärelhong, Acryllium vulturinum, ass e Buedemvull aus der Famill vun de Pärelhénger.
Desmond Tutu
Säi Liewen
Den Desmond Tutu gouf 1960 zum anglikanesche Geeschtleche geweit. 1975 gouf hien Dekan vu Johannesburg, 1977 Bëschof vu Lesotho. Als éischte Schwaarze war hie vun 1978 bis 1984 Generalsekretär vum South African Council of Churches (SACC). 1985/86 war hie Bëschof vun der Diözees Johannesburg éier hien, erëm als éischte Schwaarzen, 1986 Äerzbëschof vu Kapstad, an doduerch ieweschte Chef vun der anglikanescher Kierch a Südafrika gouf.
1987 war hie President vun der Allafrikanescher Kierchekonferenz. 1996 huet hie seng kierchlech Mandater niddergeluecht a gouf President vun der Truth and Reconciliation Commission. Déi Kommissioun huet d'Mënscherechtsverletzunge vum Apartheid-Regime ënnersicht. Am Oktober 1998 konnt den Tutu säin Ofschlossrapport virstellen.
Referenzen
Kategorie:Gestuerwen 2021]]
Europäeschen Entwécklungsfong
Den Europäeschen Entwécklungsfong (EEF) ass d'Haaptinstrument vun der Europäescher Unioun fir d'Entwécklungszesummenaarbecht an Afrika, an der Karibik, am Pazifik (AKP-Länner) an an ausgesënnerten Territoire vun den EU-Memberlänner, a vun hire Bezéiungen zur Europäescher Unioun.
Millebaach (Kënzeg)
D'Millebaach ass eng lëtzebuergesch Baach an der Sektioun Kënzeg vun der Gemeng Käerjeng.
Si entsteet aus dem Zesummelaf vun zwou klenge Baachen op enger Héicht vun 340 Meter an enger Griecht südlech vu Féngeg tëscht dem Wolkeschbierg an dem Michelbierg. Déi eng dovu kënnt vun Nordosten aus de Mouerwisen an déi aner vun Oste vum Boufferdanger Muer hier.
Vun do un leeft d'Baach no Westen, a si heescht an hirem ieweschte Laf Falterbaach. Op deenen éischten 1.200 Meter leeft se laanscht déi fréier Atertlinn, fir da bei den éischten Haiser vu Kënzeg op der Héicht vum fréiere Wäschbuer an de Fusselächer, deem säi Waasser se do bäikritt, ënner der Atertlinn erduerch ze lafen. Eng zwanzeg Meter nodeem se ënner dem Wee dee laanscht d'Bunnheck leeft, erduerch ass, leeft se a Réier ënner dem Foussballsterrain weider. Do kritt se ënner dem Buedem nach d'Kätschebaach dobäi déi aus der Burewiss kënnt, an déi hir Quell am fréiere Wäschbuer an der Rue de la Fontaine huet.
Soubal se aus hirer Kanalisatioun eraus ass leeft se ënner dem CR101 erduerch. Do ass op enger Streck vu ronn 200 Meter hiert Bett ausbëtonnéiert. Déi Bëtongsaarbechte goufen an den 1960er Jore gemaach, wéi e Kollekter gebaut gouf, an deen zum gréissten Deel ënner dem Bett vun der Baach, bis bei d'Kläranlag op der Schock leeft.
Georgien
Dat haitegt Land ass 1991 aus der fréierer Georgescher Sozialistescher Sowjetrepublik ervirgaangen.
Déi meescht Leit wunnen op der Schwaarzmierküst an an der Ëmgéigend vun der Haaptstad, Tiflis.
Millebaach (Kënzeg)
Op der Héicht vun der Kläranlag, beim Bëschelche mam Numm Flassbrichheck kënnt da vu riets d'Këschel dragelaf. Da leeft se weider ënner dem CR110 erduerch laanscht d'Schockmillen, an nodeem vu lénks d'Méinschbaach, déi vun de Koppe bei Séilen kënnt, dragelaf ass, a kuerz duerno d'Wëlleschbaach déi vu Féngeg kënnt, leeft si selwer op enger Héicht vun 318 Meter an d'Äisch. Si ass ronn 4 km laang.
Hydra (Mythologie)
D'Hydra vu Lerna, déi Lernäesch Schlaang, war an der griichescher Mythologie en Ongeheier, dat an de Suppe vu Lerna gelieft huet a fir d'Bewunner vun der Argolis eng schwéier Plo war. Et hat néng Käpp, a wann et een ofgeschloe krut, sinn der zwéin nogewuess.
Zesumme mat sengem Neveu Iolaos ass et dem Herakles awer gelonge si ze meeschteren andeems en d'Käpp ofgeschloen huet an d'Stëmp mat Feier ausgebrannt huet.
Saassel
Saassel ass eng Uertschaft an der Gemeng Wëntger.
Geographie
Saassel läit um Ënnerlaf vun der Trëtterbaach tëscht den Uertschaften Ëlwen, Aasselbuer, Boxer a Maulesmillen.
Den ieweschten Deel vun der Uertschaft gëtt Saassel op der Knupp genannt.
Geschicht
Virun der Gemengefusioun zur neier Gemeng Wëntger den 1. Januar 1977 huet d'Uertschaft zu der fréierer Gemeng Aasselbuer gehéiert.
Lannenallee um Scheedhaff
D'Lannenallee um Scheedhaff steet beim Scheedhaff zu Hamm, wou se laanscht d'Iwwerreschter vum fréiere Scheedhaff bis bei zwee Wunnhaiser féiert.
Astrometrie
D'Astrometrie (Stäremiessung) ass de geometreschen Deelberäich vun der Astronomie an domat d'Géigestéck zu der Astrophysik. Si ëmfaasst d'Miessung an d'Berechnung vu Stärepositiounen, de sougenannte Stäreplazen an hir Beweegungen.
Lannenallee um Scheedhaff
D'Allee, déi a Privatbesëtz ass, verleeft perpendikular zu der Strooss (Val du Scheid; CR234), déi vum Parking vum amerikaneschen Zaldotekierfecht aus a Richtung Sandweiler féiert.
D'Lanne vum Scheedhaff gehéieren, wéinst der imposanter Allee déi se bilden, zu de bemierkenswäerte Beem zu Lëtzebuerg. De geneeën Alter vun der Allee, déi aus 69 Beem besteet, ass net bekannt. Et ass och net gewosst zu wellecher Aart si gehéieren (Summer- oder Wanterlannen).
D'Lannenallee gouf 2002 fir d'éischt op d'Lëscht vun de bemierkenswäerte Beem zu Lëtzebuerg opgeholl.
Astrometrie
D'Astrometrie ass d'Wëssenschaft vum geometreschen Opbau vum Universum (Plaz, Beweegung an Distanz vun Himmelskierper) oder d'Vermiessung vum Himmel. Gläichzäiteg ass se eng Koordinategrondlag fir d'Geodesie - also d'Vermiessung vun der Äerd.
Lannenallee um Scheedhaff
Ëm 2000 gouf beim déckste Bam en Ëmfank op Broschthéicht vun 2,73 m an eng Gréisst vu 26 m gemooss.
Astrometrie
Aufgabe vun der Astrometrie
Konkreet betruecht, bedeit d'Astrometrie haut:
Canton de Saint-Benoît-1
De Canton de Saint-Benoît-1 ass eng franséisch administrativ Andeelung am Arrondissement Saint-Benoît, am Departement La Réunion.
Astrometrie
Aufgabe vun der Astrometrie
Déi wichtegst Institutioun fir déi Aspekter ass d'Astronomescht Recheninstitut zu Heidelberg. Et bedreift Astrometrie, Stellardynamik an astronomesch Déngschtleeschtungen a Form vun Ephemeriden a Joerbicher, Kalennergrondlagen a Bibliographien.
Yttrium
Yttrium (Symbol Y) ass e cheemescht Element mat der Uerdnungszuel 39 am Periodesystem vun den Elementer. Seng relativ Atommass ass 88,90585.
Astrometrie
Historesches a Verbindungen
Bis zum Opkomme vun der Astrophysik no 1850 – virun allem duerch d'Spektralanalys an d'Astrofotografie - war d'Astrometrie gläichbedeitend mat Astronomie iwwerhaapt. Eréischt am 20.Joerhonnert ass ugefaange gi vun Astrometrie oder Positiounsastronomie ze schwätzen – am Géigesaz zu der Astrophysik, déi vun 1950 un, d'Astronomie dominéiert huet.
Lannenallee um Scheedhaff
Fotoalbum
{| }
Canton de Saint-Benoît-1
Den Haaptuert ass Saint-Benoît.
Astrometrie
Zwee- bis véierdimensional Astrometrie
Den 2-D-Deel vun der Astrometrie zielt zu der sphärescher Astronomie a beschäftegt sech nëmme mat der Afallsrichtung vu Liichtquellen aus dem Weltraum - theoreetesch, miesstechnesch, am Zesummenhank mat Koordinatesystemer a fir verschidde Korrekture vun der visueller Richtung vun Himmelsobjeten (Planéiten, Stären, Galaxien) op hir richteg Richtung.
Dräidimensional ginn d'Stäreplazen duerch d'Miessung vu Parallaxen, de visuelle Verréckelungen déi all Joer optrieden, déi vu géigeniwwerleiende Punkte vun der Äerdbunn festzestelle sinn. Doraus kënne Stärendistanze bis zu 100 Liichtjoer ofgeleet ginn, mat HIPPARCOS- an anere Methoden nach wäit driwwer eraus.
4-D kéint een d'Stellardynamik nennen, déi sech op Eegebeweegunge stëtzt. Déi gëtt berechent aus geneeë Stäreplaze vun Epochen déi wäit ausernee leien. Hir Ergänzung zum raimleche Vitessvektor ergëtt d'Radialvitess, e Resultat vun der Spektralanalys a sou den Iwwergank zu der Astrophysik. D'selwecht ass et bei den Distanzbestëmmunge mat Hëllef vun der Photometrie.
D'Dynamik vu wäiten Objete gëtt ëmsou méi astrophysikalesch erfuerscht, wat se méi wäit ewech sinn. Dës Grenz gëtt awer duerch d'Raumfaart an d'Astrometriesatellitte stänneg vergréissert.
Canton de Saint-Benoît-2
De Canton de Saint-Benoît-2 ass eng franséisch administrativ Andeelung am Arrondissement Saint-Benoît, am Departement La Réunion.
Den Haaptuert ass Saint-Benoît.
NGC 15
Den NGC 15 ass eng Spiralgalaxis am Stärebild Pegasus.
Coutansouze
Coutansouze ass eng franséisch Gemeng am Allier an der Regioun Auvergne-Rhône-Alpes.
NGC 15
Entdeckung
D'Galaxis NGC 15 gouf den 30. Oktober 1864 vum däitschen Astronom Albert Marth entdeckt.
Coutansouze
Coutansouze läit ronn 45 km südëstlech vu Montluçon, un der Eisebunnsstreck Commentry - Gannat
Vep'his Tqaosani
Vep'his Tqaosani (op Georgesch ვეფხისტყაოსანი) ass de georgeschen Nationalepos, dee vum Šot'a Rust'aveli ëm d'Joer 1200 geschriwwe gouf.
Wiertlech iwwerdroen ass den Titel Dee mam Wepchi-Pelz oder De Ritter mam Wepchi-Pelz, woubäi Linguiste sech net doriwwer eens sinn, ob mat Wepchi en Tiger oder e Panther gemengt ass. Et ass net méi erauszefannen, wéi vill Strofen den Epos hat, deen op Mëttelgeorgesch geschriwwe gouf, well d'Manuskripten, déi zanter dem 15. Joerhonnert erhale sinn eng Längt tëscht 1550 a 1700 Strofen hunn, déi alleguer aus véier Verse bestinn, déi deeselwechte Reim hunn.
Canton de Plouaret
De Canton de Plouaret ass eng fréier franséisch administrativ Andeelung am Arrondissement Lannion, am Departement Côtes-d'Armor an der Regioun Bretagne. Bei der Kantonalreform vun 2014 gouf de Kanton ofgeschaaft.
Joy Hoffmann
Hien as sum Lampertsbierg opgewuess, wou en an d'Primärschoul an an de Jongelycée goung. Dono huet hie vun 1971 bis 1974 um University College Dublin studéiert a war bis 1990 Engleschproff um Institut supérieur de technologie, am Stater Jongelycée an an der École de commerce et gestion.
Tëscht 1995 an 2015 huet hie beim CNA geschafft, wou e responsabel fir de Filmdepartement war. Hie war och Produzent vun enger Rëtsch Filmer déi vum CNA (ko-)produzéiert goufen, dorënner René Deltgen - Der sanfte Rebell, Germaine Damar - Der tanzende Stern, Luxemburg, USA, Heim ins Reich, Ech war am Congo, D'Lëtzebuerger beim Tour de France, Ëmmer bereet, Bloe Steen, Léif Lëtzebuerger, De Bauereblues an Ashcan.
Hie war am Ciné-Club 70/80/90 engagéiert. Duerch Weiderentwécklung vum Ciné-Club 80 iwwer Utopia Sàrl bis zu der Utopia Group gouf de Joy Hoffmann Aktionär an der Utopia S.A.
Zanter 1983 ass de Joy Hoffmann och Filmkritiker bei RTL Radio an Tele Lëtzebuerg.
2021 huet hie säi éischten eegene Film, den Documentaire De Lampertsbierg, erausbruecht.
Canton de Sainte-Rose
De Canton de Sainte-Rose ass eng fréier franséisch administrativ Andeelung am Arrondissement Saint-Benoît, am Departement La Réunion.
Den Haaptuert ass Sainte-Rose.
Schëmpech
Schëmpech (lokal: Schëmpich ) ass eng Uertschaft an der Gemeng Wëntger. Se ass bekannt duerch d'École nationale de la Protection civile déi zanter 1963 do besteet.
Geographie
Schëmpech läit ëstlech vum CR329, op der Héicht vun Nidderwampech.
UCI ProTour 2007
De Programm vum UCI ProTour 2007, der 3. Oplo vum UCI ProTour, gouf den 22. September 2006 zu Salzburg festgeluecht.
Dem Tour de Romandie seng ProTour-Lizenz, déi Enn 2006 ausleeft, war zu deem Zäitpunkt nach net verlängert ginn. Déi Lizenz sollt ob jiddwer Fall un eng Etappecourse vu sechs Deeg goen. Den Organisatiounscomité vun de Quatre jours de Dunkerque hat dofir bei der Union cycliste internationale (U.C.I.) eng Ufro gemmaach fir déi ProTour-Lizenz ze kréien. 2007 gouf d' Quatre jours de Dunkerque – Tour du Nord / Pas de Calais, wéi d'Course mam ganzen Numm heescht, iwwer sechs Deeg gefuer.
De Programm
Et stounge 27 Courssen um Programm vum UCI ProTour 2007:
The Nanny
The Nanny (op Däitsch Die Nanny, op Franséisch Une nounou d'enfer) ass eng US-amerikanesch Sitcom, déi vum 3. November 1993 bis den 23. Juni 1999 um Sender CBS gelaf ass an am Ganzen an iwwer nonzeg Länner ausgestraalt gouf.
D'Haaptroll hat d'Fran Drescher.
Canton de Salazie
De Canton de Salazie ass eng fréier franséisch administrativ Andeelung am Arrondissement Saint-Benoît, am Departement La Réunion.
Den Haaptuert ass Salazie.
Péitersdoum
De Péitersdoum, bei sech doheem Basilica di San Pietro in Vaticano genannt, ass eng Basilika zu Roum, oder méi genee, am Vatikan um rietsen Uwänner vum Tiber.
Et ass déi gréisst Patriarchebasilika vu Roum, awer net Bëschofskathedral vum Poopst, dat ass d'Lateranbasilika.
Et passen 20.000 Persounen an de Péitersdoum an en ass mat enger Fläch vu 15.160 eng vun de gréisste Kierche vun der Welt.
De Péitersdoum gouf den 18. November 1626, no 120 Joer Bauzäit, vum Poopst Urban VIII. ageweit.
Viswanathan Anand
De Viswanathan Anand, och „Vishy“ genannt, gebuer den 11. Dezember 1969 zu Chennai fréier Madras, Tamil Nadu, ass en indesche Schachspiller. De Groussmeeschtertitel krut hien am Joer 1985. Hie war vun 2000 bis 2002 FIDE-Weltmeeschter a vun 2007 bis 2013 de 15. eleng unerkannte Schachweltmeeschter zanter dem Wilhelm Steinitz, bis e vum Magnus Carlsen ofgeléist gouf.
Seng aktuell Elo-Zuel läit bei 2739 (Januar 2014) a seng maximal erreecht bei 2817 (tëscht Mäerz a September 2011) ; domat ass hien dee stäerksten indesche Schachspiller an ass elo op der 9. Plaz an der Weltranglëscht (Januar 2014).
Stackem
Stackem ass eng Uertschaft an der Gemeng Wëntger.
Geschicht
Virun der Gemengefusioun zur neier Gemeng Wëntger den 1. Januar 1977 huet d'Uertschaft zu der fréierer Gemeng Aasselbuer gehéiert.
Lénger
Lénger ass eng Uertschaft an der Gemeng Käerjeng, déi nërdlech vu Péiteng an nordwestlech vu Käerjeng läit.
Eerad
En Eerad ass e Gefier, dat duerch Muskelkraaft iwwer Pedallen ugedriwwe gëtt.
Eerieder hunn e Banannesuedel an deen domat fiert huet kee Guidon fir ze renkelen oder fir sech unzehalen; e muss mam ganze Kierper d'Gläichgewiicht halen.
D'Mountain Bike-Variant vum Eerad heescht Mountain Unicycle, ofgekierzt MUni.
Des Weidere gëtt et nach aner Zorten:
Canton de Plestin-les-Grèves
De Canton de Plestin-les-Grèves ass eng franséisch administrativ Andeelung am Arrondissement Lannion, am Departement Côtes-d'Armor an der Regioun Bretagne.
Jean Portante
De Jean Portante, gebuer den 19. Dezember 1950 zu Déifferdeng, ass e lëtzebuergesche Schrëftsteller, Iwwersetzer, Editeur a Journalist.
Hien ass Member vun der Académie Mallarmé an dirigéiert d'Collectioun Cahiers latins beim Verlag Caractères (Paräis, rue de l'Arbalète). Hie schreift och reegelméisseg an der franséischsproocheger Wochenzeitung Le Jeudi (Editpress).
1994 an 2016 ass hie mam Servais-Präis auszgezeechent ginn, an 2011 krut hien de Batty-Weber Präis fir säi Gesamtwierk.
Ytterbium
Ytterbium (Symbol Yb) ass e cheemescht Element mat der Uerdnungszuel 70 am Periodesystem vun den Elementer. Seng relativ Atommass ass 173,04.
Eech zu Lenneng
D'Eech zu Lenneng steet um Rand vum Branebësch am Südweste vu Lenneng. Si ass op der topographescher Kaart (23 Grevenmacher) als Eech agedroen. Aus de Quelle geet net ervir ob et eng Summer- oder Wantereech ass.
D'Eech fënnt een, wann een zu Lenneng d'Strooss fir op Greiweldeng eropfiert, op der Kräizung uewen um Plateau an de goudronéierte Feldwee no riechts ofbéit, zirka 100 m duerno no lénks fiert, sech weider riets hält, fir dann do, wou d'Wéngerte vu Greiweldeng ufänken, deen net goudronéierte Wee riets erop a Richtung Bësch geet, wou dann de Bam scho vu wäitem z'erkennen ass.
Dës Eech gehéiert wéinst hirem Alter, deen op iwwer 200 Joer geschat gëtt, an hirer imposanter Erscheinung zu de bemierkenswäerte Beem zu Lëtzebuerg.
Schonn ëm 2000 war d'Eech net méi an engem gesonden Zoustand. Nodeem si e puer vun hiren décken Äscht verluer hat, huet Mëtt der 90er Jore vum leschte Joerhonnert e Stuerm hir en Haaptaascht ewechgebrach. 2008 kann ee gesinn, datt op der Bëschsäit d'Schuel, warscheinlech duerch e Blëtzschlag, op grousser Längt ofgestuerwen ass, an d'Holz do am Gaang ass sech ze zersetzen.
D'Spezialiste recommandéieren, de Bam net ze restauréieren, hie sech also selwer z'iwwerloosse bis en ofstierft, wat sécherlech nach Joerzéngte wäert daueren. Op der Plaz wou e steet stellt e keng Gefor fir Mënschen duer, an Holz, dat ofstierft bitt villen Déieren, z. B. de Spiechten a virun allem villen Insekten e wichtege Liewensraum.
2022 ass op enger Héicht vun 3,5m d'Kroun oofgebrach.
Moossen
Follgend Moosse goufe geholl. Stammdéckt op Broschthéicht: Domat ass dëse Bam déi 30déckst Eech zu Lëtzebuerg.
Gesetz Le Chapelier
D'Gesetz Le Chapelier, genannt nom bretoneschen Affekot a Jakobiner Isaac Le Chapelier, gouf de 14. Juni 1791 erlooss. D'Gesetz huet de Meeschteren, Gesellen an Aarbechter ënnersot, sech a Korporatiounen an änleche Gruppéierungen zesummen ze dinn. Den Effekt heivu war, datt d'Syndikater an de Streik verbuede waren.
D'Gesetz Le Chapelier gouf de 25. Mee 1864 duerch d'Gesetz Ollivier ausser Kraaft gesat.
Commentry
Commentry (op occitanesch Cementric) ass eng franséisch Gemeng am Allier an der Regioun Auvergne-Rhône-Alpes.
Summer
De Summer ass vun de véier Joreszäiten déi wäermst an der temperéierter an arktescher Klimazon. Jee nodeem, ob en op der Nord- oder Südhallefkugel ass, ënnerscheet een tëscht Nord- a Südsummer. Den Nordsummer fält mam Südwanter zesummen. Well de Zenitstand vun der Sonn tëscht südlechem an nërdlechem Wendekrees changéiert, widderhëlt sech de Summer all Joer op all Hemisphär.
Commentry
Commentry läit ronn 17 km südëstlech vu Montluçon, un der Eisebunnsstreck Commentry - Gannat
Summer
Astronomesch fänkt de Summer mat der Summersonnewend: dem Zäitpunkt, zu deem d'Sonn vertikal iwwer dem Wendekrees steet an d'Deeg am längste sinn. Op der Nordhallefkugel ass dat den 21. Juni, op der Südhallefkugel den 21. oder 22. Dezember. Duerno ginn d'Deeg nees méi kuerz an d'Nuechte méi laang. De Summer ass mat der Equinoxe den 22. oder 23. September am Norde resp. den 20. Mäerz oder an der Nuecht zum 21. Mäerz am Süden zu Enn.
Well d'Ëmlafbunn vun der Äerd ëm d'Sonn liicht elliptesch ass, also vun enger exakter Kreesbunn ofwäicht, sinn déi véier Joreszäiten net genee gläich laang. Den Nordsummer ass e bësse méi laang a méi mëll wéi de Südsummer, well wärend dem Nordsummer d'Richtung vun der Äerd zu der Sonn sech eppes méi lues ännert.
De Summer gëllt och als d'Joreszäit vun der gréisserer Liewensfreed. Dat geschitt duerch déi méi héich Temperaturen, an doduerch datt ee méi an der fräier Natur ka sinn.
Euskadi ta Azkatasuna
Euskadi ta Azkatasuna (Baskeland a Fräiheet), ofgekierzt ETA, ass den Numm op Baskesch vun enger Organisatioun am spueneschen Deel vum Baskeland, déi mat terroristesche Methode fir en onofhängegt Baskeland schafft. Si gouf 1959 gegrënnt.
Battistero lateranense
De Battistero lateranense ass eng Dafkierch am Lateran zu Roum. Dës Kierch war de Modell vu bal allen Dafkierche vum Chrëschtentum am héije Mëttelalter. De Plang ass aachteckeg, an den Daach huet d'Form vun enger Kuppel. Si gehéiert zu der Kathedral San Giovanni in Laterano, war awer net ëmmer direkt mat dëser verbonnen.
De Bau vun der Kierch geet op de Sixtus III. zeréck am Joer 440. Et war wärend e puer Joerhonnerten déi eenzeg Dafkierch zu Roum.
Hautdesdaags ass se iwwer eng kleng Paart mat der Kathedral verbonnen.
Déi baussenzeg Fassaden, mat Zille gebaut, goufe 1657 mat enger Fris dekoréiert, op där de Wope vum Poopst Alexander VII. dran ass, an déi vum Francesco Borromini gezeechent gouf.
Um Plaffong ass d'Schluecht vu Milvius (312) duergestallt.
Teleskop
D'Wuert Teleskop staamt aus dem algriicheschen τηλε (téle) „wäit“ an σκοπεῖν (skopéin) „observéieren“.
D'Teleskop soll 1608 vum Hans Lippershey entwéckelt gi sinn, nach ier de Galileo Galilei et e Joer méi spéit fir Stärenobservatioun gebraucht huet.
Nom Peter Borell sollen awer de Zacharias Janssen a säi Papp déi richteg Erfinder vum Teleskop sinn (1610) an den Hans Lipperhey eréischt duerno en Teleskop gebaut hunn, nodeem hie Kenntnes vun der Janssen-Erfindung kritt hat.
Zum Begrëff "Teleskop"
De Begrëff "Teleskop" gëtt dacks weider verallgemengert op net-ofbildend Systemer wéi
Weider gëtt den Teleskopbegrëff och fir optesch Baugruppe gebraucht, déi net dozou déngen, Géigestänn, déi wäit ewech sinn, z'observéieren. En Teleskop kann z. B. fir d'Vergréissere vum Stralenduerchmiesser vu Laserstrale gebraucht ginn, fir de Stral iwwer grouss Distanzen iwwerdroen ze kënnen oder deem seng Leeschtungsflossdicht ze verklengeren.
Teleskopaarten
Jee no dem Frequenzspektrum oder Wellelängteberäich vun der elektromagnéitescher Stralung ënnerscheet een tëscht:
Vun de Weltraumteleskopen ofgesinn, si s'op d'Wellelängte vun der astronomescher Fënster ugewisen, an deenen d'Stralung vun der Atmosphär vun der Äerd net oder wéineg absorbéiert gëtt. Eng méiglechst klimatesch dréche Plaz déi héich läit ass dobäi vu Virdeel.
Teleskope fir siichtbart Liicht
Déi zurzäit gréisst optesch Teleskope mat Haaptspigelduerchmiesser iwwer 8 m sinn
Historesch bedeitend war ënner anerem:
Tratten
Tratten ass eng Uertschaft an der Gemeng Wëntger.
Geschicht
Virun der Gemengefusioun zur neier Gemeng Wëntger den 1. Januar 1977 huet d'Uertschaft zu der fréierer Gemeng Béigen gehéiert.
Canton de Cozes
De Canton de Cozes ass eng fréier franséisch administrativ Andeelung am Arrondissement Saintes, am Departement Charente-Maritime an der Regioun Nei-Aquitaine. Mam Dekret vum 27. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
NGC 16
Den NGC 16 ass eng lënsefërmeg Galaxis am Stärebild Pegasus.
Entdeckung
D'Galaxis NGC 16 gouf den 8. September 1784 vum däitsch-britteschen Astronom Wilhelm Herschel entdeckt.
Maxim Alexandrowitsch Galkin
De Maxim Alexandrowitsch Galkin (Максим Александрович Галкин), gebuer den 18. Juni 1976 bei Naro-Fominsk am Oblast Moskau, ass e russesche Parodist an Entertainer.
Säi Liewen
Wéinst sengem Papp senger Carrière als Beruffsoffizéier ass dee klenge Galkin a sengen éischte Jore vill gereest. Vu senger Gebuertsstad Moskau goung et fir e puer Joer an Däitschland, dunn op Odessa, Ulan Ude a schlussendlech nees zeréck op Moskau.
Mat 12 huet e gemierkt, datt en Talent hätt fir Leit nozemaachen. Am Familljekrees ass e stänneg opgefuerdert ginn, seng Parodien zum Beschten ze ginn, ugefaange mam Gorbatschow, bis hin zum Jeltsin a Schirinowski.
Vun 1993 bis 1998 huet en op de Russescher Staatsuniversitéit fir Humanwëssenschaften (RGGU) Linguistik studéiert an dora seng Maîtrise gemaach.
Dat war och déi Zäit wou e fir d'éischt op enger ëffentlecher Bün stoung. Uganks 1994 huet e beim Studententheater vu senger Universitéit (MGU) ugefaangen, wou e bei der Show "E Sprangbur vu Léift fir déi déi Iech nostinn" (Фонтаны любви к ближнему) an duerno beim Spektakel "Cabaret 03" (Кабаре 03) matgemaach huet. Am Juni 1994 huet e mat senge Politikerparodien um Programm "Debüten, Debüten, Debüten" (Дебюты, дебюты, дебюты) vun der Moskauer Varietébün deelgeholl. De Galkin ass mat der Zäit ëmmer méi populär ginn, bis datt en et 1998 zu sengem éischte Fernseesoptrëtt bruecht huet.
Am Januar 2001 huet en den "Triumph" Präis gewonnen an de Mount drop, am Februar 2001, ass e Showmaster vun der russescher Versioun vu "Wer wird Millionär" (Кто хочет стать миллионером?) ginn. Déi Roll huet em vill Freed gemaach an en niewebäi och definitiv bekannt gemaach. Am Abrëll 2001 krut en de "Gëllenen Ostap" (Золотой Остап) zu Sankt Péitersbuerg. Am Juli 2001 hat e säin éischte Soloconcert beim Festival "Slawesche Basar zu Witebsk" (Славянский базар в Витебске), deem der nach vill nokoumen.
De groussen Ticket an d'Welt vun de Staren a Stärecher koum am Hierscht 2001, wéi d'Alla Pugatschowa de Galkin - nëmmen e puer Méint nodeem datt se sech fir d'éischt op engem Concert gesinn hate wou se allen zwee opgetratt waren - gefrot huet fir mat hir den Duett "Sief oder sief net" (Будь или не будь) opzehuelen. De Popsong ass direkt en Hit ginn an déi zwéi sinn zanterhier net nëmmen onzertrennlech Frënn mech och romantesch verbonnen.
De Galkin huet mëttlerweil net nëmmen Optrëtter a Russland, mä och am Rescht vun Europa a bei den Emigréierten an Amerika. Trotz sengem Succès a Spillshowen an als Sänger sinn et awer ëmmer nach d'Parodien déi dem Galkin säin Haaptstandbeen duerstellen.
Zanter dem 23. Dezember 2011 ass de Galkin mat der 27 Joer méi aler Alla Pugatschowa bestuet. Den 18. September 2013 gouf d'Koppel Eltere vun den Zwillinge Jelisaweta a Garri, déi vun enger Léinmamm ausgedroe goufen.
Styx
Styx ass:
Ofgeleed heivu sinn:
Ausserdeem gëtt et a Schottland eng Uertschaft mam selwechten Numm: Styx (Schottland).
Canton de Perros-Guirec
De Canton de Perros-Guirec ass eng franséisch administrativ Andeelung am Arrondissement Lannion, am Departement Côtes-d'Armor an der Regioun Bretagne.
Príncipe
Príncipe ass déi klengst vun den zwou Haaptinsele vum afrikaneschen Inselstaat São Tomé a Príncipe an huet ongeféier 5.400 Awunner (Stand: 2004).
Typhon
Typhon steet fir:
Tifón
Príncipe
Geographie
D'Insel ass 16 km laang a 6 km breet mat enger Fläch vun 142 km². De Pico de Príncipe ass mat 927 m den héchste Bierg vun der Insel.
Spuenesch
D'Spuenesch (es: español, castellano) ass eng ibeeresch-romanesch Sprooch, mat laténgeschem, germaneschem an arabeschem Afloss.
Brongen Zwerg
E Brongen Zwerg ass e kompakten astronomeschen Objet, dee mat enger Mass vun tëscht 13 a 75 Jupitermassen eng besonnesch Plaz tëscht Planéiten a Stären huet. Dat selwecht gëllt fir déi Prozesser déi an hirem Kär oflafen. Brong Zwergen hu méi Mass wéi d'Gasrisen a manner wéi déi stellar Rout Zwergen.
Ofgrenzung
Als Brong Zwerge ginn all Objeten aklasséiert, déi ënner der Massegrenz fir Waasserstofffusioun leien. Déi Fusioun ass de charakteristesche Prozess fir ee Stär. Si wierkt op d'mannst fir een Deel vun der Stäreliewenszäit géint Gravitatiounskraaft a stabiliséiert domat de Stär. Déi nidregst Temperatur fir d'Waasserstofffusioun gëtt bei enger Zesummesetzung déi eiser Sonn gläicht, bei enger Mass vu ronn 0,07 Sonnen- resp. 75 Jupitermassen (zirka 0,139•1030 kg) erreecht. Vun där Mindestmass un, entsteet e Stär. D'Massegrenz ass awer vun der Metallizitéit ofhängeg a läit fir eng Metallizitéit vun 0, dat heescht bei Objeten aus der Ufanksphas vum Universum, bei ronn 90 Jupitermassen.
An de brongen Zwerge gëtt et awer trotzdeem Fusiounsprozesser, well et Fusiounsreaktioune gëtt, déi scho bei méi niddregen Temperaturen oflafe wéi d'Waasserstofffusioun. Dat sinn am Allgemengen d' Lithiumfusioun, bei där vu ronn 65 Jupitermassen, resp. Kärtemperature vun iwwer 2 Millioune Kelvin e 7Lithiumkär mat engem Proton reagéiert, an d'Deuteriumfusioun, bei där vu ronn 13 Jupitermassen een Deuteriumkär an ee Proton zu engem 3Heliumkär verschmëlzen.
Déi ënnescht Massegrenz läit bei där Definitioun bei ronn 13 Jupitermassen, der Massegrenz fir d'Deuteriumfusioun. Objete mat emger méi klenger Mass nennt ee Planéiten, wann et Begleeder vu Stäre sinn. Objeten, déi net Deel vun engem Sonnesystem sinn, sech awer fräi ëm den Zentrum vun der Mëllechstrooss beweegen, gi Planemoe genannt, well iwwer hiren Urspronk näischt bekannt ass. Vill Exoplanéite weisen nieft grousse Massen, déi deelweis souguer am Beräich vu brongen Zwerge leie kënnen, mat héijer Exzentrizitéiten a klengen Ofstänn vum Zentralstär Bunnparameter op, déi een éischter vun engem stellare Begleeder wéi vu Planéiten erwaarde géif. Tatsächlech gëtt op d'mannst een Exoplanéit och als Kandidat fir e brongen Zwerg aklasséiert. Bei den Objeten ënner 13 Jupitermassen ass nach keng eenheetlech Benennung ofzegesinn.
An den éischten Ënnersich vu brongen Zwerge gouf de Genesiscritère benotzt. All Objete goufe brong Zwerge genannt, déi wéi d'Stären duerch Kontraktioun vun enger Gaswollek entstinn, an deenen awer keng Waasserstofffusioun ufänkt – am Géigesaz zu de Planéiten, déi an den Akkretiounsscheiwe vun de Stären entstinn. Déi Definitioun ass awer problematesch, well virun allem d'Genesisgeschicht vun de liichten Objeten, wann iwwerhaapt, nëmme mat héijem Opwand erkläert ka ginn. De Fusiounscritère gëtt zwar nach net allgemeng gebraucht, awer e gëtt zanter Ufank vum 21. Joerhonnert méi dacks gebraucht wéi de Genesiscritère, deen eigentlech nëmmen nach vun e puer eelere Pionéier vun deem Fuerschungsgebitt gebraucht gëtt.
Spuenesch
Fir 500 Millioune Leit an 22 Länner op der Welt ass Spuenesch déi Offiziell Sprooch. Donieft gëtt Spuenesch nach a ville Länner als zweet Sprooch geschwat. D'Zuel vun de Leit, déi Spuenesch schwätze, läit bei zirka 600 Milliounen. Domat ass Spuenesch déi véiert heefegst geschwate Sprooch op der Welt, dat no Chineesesch, Hindi an Englesch.
Brongen Zwerg
Genesis
De Genesisprozess vun de Brongen Zwergen ass nach net eendäiteg gekläert, am Allgemenge bestinn awer fënnef Méiglechkeeten:
Spuenesch
An der ISO 639-1 gëtt d'Ofkierzung es benotzt an an der ISO 639-2 spa.
Brongen Zwerg
Genesis
An der Stäregebuertsregioun Chamaeleon I, déi eréischt e puer Millioune Joer al ass, goufe 34 Brong Zwerge fonnt, bei dräi konnten zousätzlech eng Akkretiounsscheif nogewise ginn, déi typesch fir jonk Stären ass. Den Nowäis vun enger T-Tauri-Phas bei ville Bronge Zwergen, déi bis elo nëmme bei jonke Stären op hirem Wee an d'Haaptrei bekannt war, ass e weidere Beleg fir déi selwecht Genesisgeschicht op d'mannst vun engem Deel vun de Brongen Zwergen.